CELEX: 31991L0382
Language: bg
Date: 1991-06-25 00:00:00
Title: Директива на Съвета от 25 юни 1991 година за изменение на Директива 83/477/ЕИО за защита на работниците от рискове, свързани с излагане на въздействието на азбест по време на работа (втора специална директива по смисъла на член 8 от Директива 80/1107/ЕИО)

Важна правна забележка

|

31991L0382

Официален вестник n° L 206 , 29/07/1991 стр. 0016 - 0018 специално финландско издание: глава 5 том 5 стр. 0060  специално шведско издание: глава 5 том 5 стр. 0060  специално чешко издание глава 05 том 01 стр. 415  - 417 специално испанско издание глава 05 том 01 стр. 415  - 417 специално унгарско издание глава 05 том 01 стр. 415  - 417 специално литвийско издание глава 05 том 01 стр. 415  - 417 LV.ES глава 05 том 01 стр. 415  - 417 MT.ES глава 05 том 01 стр. 415  - 417 PL.ES глава 05 том 01 стр. 415  - 417 SK.ES глава 05 том 01 стр. 415  - 417 специално словенско издание глава 05 том 01 стр. 415  - 417

		19910625Директива на Съветаот 25 юни 1991 годиназа изменение на Директива 83/477/ЕИО за защита на работниците от рискове, свързани с излагане на въздействието на азбест по време на работа (втора специална директива по смисъла на член 8 от Директива 80/1107/ЕИО)(91/382/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност и в частност член 118a от него,като взе предвид предложението на Комисията, изготвено след съгласуване с Консултативния комитет по безопасност, хигиена и опазване на здравето на работното място [1],в сътрудничество с Европейския парламент [2],като взе предвид становището на Икономическия и социален комитет [3],като има предвид член 118a от Договора, който предвижда, че Съветът приема, посредством директиви, минимални изисквания за насърчаване на подобрения, особено в работната среда, за да осигури по-добро равнище на защита безопасността и здравето на работниците;като има предвид, че съгласно разпоредбите на този член, такива директиви трябва да избягват налагането на административни, финансови и правни ограничения по начин, който би възпрепятствал създаването и развитието на малки и средни предприятия;като има предвид, че съобщението от Комисията относно нейната програма във връзка с безопасността, хигиената и опазването на здравето на работното място [4], предвижда приемането на директиви, предназначени да гарантират безопасността и здравето на работниците;като има предвид, че в своята резолюция от 21 декември 1987 г. относно безопасността, хигиената и здравето на работното място [5], Съветът отбеляза намерението на Комисията в близко бъдеще да представи на Съвета минимални изисквания на общностно ниво, касаещи защита от рисковете, произтичащи от опасни вещества, включително канцерогенни вещества; като има предвид, че Съвета счете за уместно в тази връзка да се вземе за база принципът на заместване с използване на признато неопасно или по-малко опасно вещество;като има предвид, че азбестът е особено опасен агент, който може да причини сериозно заболяване и който се открива в различни форми при голям брой обстоятелства при работа;като има предвид, че с оглед на напредъка, постигнат в науката и технологиите, и в светлината на опита, натрупан при прилагането на Директива 83/447/ЕИО на Съвета от 19 септември 1983 г. за защита на работниците от рискове, свързани с излагане на въздействието на азбест по време на работа (втора специална директива по смисъла на член 8 от Директива 80/1107/ЕИО) [6], следва да се подобрява защитата на работниците и да намаляват степените на въздействие и пределно допустимите стойности, установени в Директива 83/477/ЕИO;като има предвид, че забраната за нанасяне на азбест посредством разпръскване не е достатъчна, за да предотврати отделянето на азбестови влакна в атмосферата; като има предвид, че трябва да бъдат забранени и други процедури на работа, при които се използват някои азбестосъдържащи материали;като има предвид, че все още не може да се вземе решение за установяване на единен метод на общностно ниво за измерване на концентрациите на азбест във въздуха;като има предвид, че настоящата директива следва да бъде преразгледана не по късно от 31 декември 1995 г., отчитайки по-специално напредъка, постигнат в науката и технологиите, а също и опита, придобит при прилагането на настоящата директива;като има предвид, че съгласно Решение 74/325/ЕИО [7], последно изменено с Акта за присъединяване от 1985 г., при изготвяне на предложения в тази област, Комисията се допитва до Консултативния комитет по безопасност, хигиена и опазване на здравето на работното място,ПРИЕ НАСТОЯЩАТА ДИРЕКТИВА:Член 1Директива 83/477/ЕИО се изменя, както следва:1) В член 3, параграф 3 се заменя със следния текст:"3. Ако предвидената в параграф 2 оценка показва, че концентрацията на азбестови влакна във въздуха, на работното място, при липсата на каквито и да било лични предпазни средства, по преценка на държавите-членки, е на нивото, измерено или изчислено:а) за хризотил:- по-ниско от 0,20 влакна на куб.см по отношение на период от осем часа, и/или- по-ниско от кумулативна доза от 12,00 влакна на куб.см в течение на период от три месеца;б) за всички други форми на азбест, било то самостоятелно или в смеси, включително смеси, съдържащи хризотил:- по ниско от 0,10 влакна на куб.см по отношение на период от осем часа, и/или- по-ниско от кумулативната доза от 6,00 влакна на куб.см в течение на период от три месеца,членове 4, 7 и 13, член 14, параграф 2, както и членове 15 и 16 не се прилагат."2) Член 5 се заменя със следния текст:"Член 5Забранено е полагането на азбест посредством шприцоване и процедури на работа с използване на изолационни или звуконепроницаеми материали с ниска плътност (под 1 гр./куб.см), които съдържат азбест."3) В член 7, точка 1, третата алинея се заменя със следния текст:"Съветът, в съответствие с член 118a от Договора и отчитайки по-специално напредъка на научно-техническите познания и придобития опит при прилагането на настоящата директива, ще преразгледа разпоредбите на първата алинея, първо изречение, до 31 декември 1995 г., с оглед да се установи единен метод за измерване на концентрацията на азбест във въздуха на общностно ниво."4) Член 8 се заменя със следния текст:"Член 8Прилагат се следните пределно допустими стойности:а) концентрация на хризотилни влакна във въздуха на работното място:0,60 влакна на куб.см , измерена или изчислена по отношение на референтен период от осем часа;б) концентрация на всички останали форми на азбестови влакна във въздуха на работното място или самостоятелно, или в смеси, включително смеси, съдържащи хризотил:0,30 влакна на кубически сантиметър, измерена или изчислена по отношение на референтен период от осем часа."5) Член 9 се заменя със следния текст:"Член 91. Без да се засяга член 7, точка 1, трета алинея, Съветът в съответствие с член 118a от Договора и отчитайки по-специално напредъка на научно-техническите познания и придобития опит при прилагането на настоящата директива, ще преразгледа разпоредбите на настоящата директива до 31 декември 1995 година.2. Измененията, необходими за привеждане на приложенията към настоящата директива в съответствие с техническия прогрес се извършват съгласно процедурата, посочена в член 9 и 10 от Директива 80/1107/ЕИО на Съвета от 27 ноември 1980 г. за защита на работниците от рискове, свързани с въздействието на химични, физични и биологични агенти по време на работа [].6) Член 12 се изменя и допълва, както следва:a) в параграф 2 се добавя следната алинея:"По искане на компетентните органи планът трябва да съдържа информация за следното:- естеството и вероятната продължителност на работата,- мястото, където се изпълнява работата,- прилаганите методи, когато работата изисква да се борави с азбест или с азбестосъдържащи материали,- характеристиките на оборудването, използвано за:- защита и обеззаразяване на изпълнителите на работата,- защита на други лица, намиращи се на работната площадка или в близост до нея."б) добавя се следният параграф:"3. По искане на компетентните органи, те трябва да бъдат уведомени за плана, посочен в параграф 1, преди началото на планираната работа."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1993 г.Те незабавно информират Комисията за това.Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.Въпреки това, датата 1 януари 1993 г. се заменя с датата 1 януари 1996 г. що се отнася до дейностите, свързани с добив на азбест.Въпреки това, що се отнася до Република Гърция:- датата, посочена в първа алинея, е 1 януари 1996 г.,- датата, посочена в четвърта алинея, е 1 януари 1999 г.2. Държавите-членки предоставят на Комисията разпоредбите от националното законодателство, които те приемат в областта, уредена с настоящата директива.Член 3Адресати на настоящата директива са държавите-членки.Съставено в Люксембург на 25 юни 1991 година.За СъветаПредседателJ.-C. Juncker[1] ОВ C 161, 30.6.1990 г., стр. 14.[2] ОВ C 284, 12.11.1990 г., стр. 98 иОВ № C 129, 20.5.1991 г., стр. 93.[3] ОВ C 332, 31.12.1990 г., стр. 162.[4] ОВ C 28, 3.2.1988 г., стр. 3.[5] ОВ C 28, 3.2.1988 г., стр. 1.[6] ОВ L 263, 24.9.1983 г., стр. 25.[7] ОВ L 185, 9.7.1974 г., стр. 15.[] ОВ № L 327, 3.12.1980 г., стр. 8."--------------------------------------------------